Qui és Jaume Asens?
El portaveu d'En Comú Podem al congrés espanyol, Jaume Asens, no descarta que els comuns facin batlle Ernest Maragall. Així ho ha dit al programa ‘Via Lliure' de RAC 1. ‘No descartem un pacte que faci Maragall alcalde. La nostra opció preferida és l'Ada, per la posició de pont que pot fer en un moment tan complicat de vetos i bloquejos mutus. Difícilment ho podrà fer un altre alcalde. Però aquesta porta no l'hem tancat mai', ha explicat. Asens reconeix que ‘és molt difícil que el PSC es posi d'acord amb ERC, però no impossible' i diu que la decisió de fer batlle Maragall estaria en mans de les bases del partit: ‘Si canviem de pantalla, és possible que s'hagin de tornar a pronunciar'. Preguntat sobre les seves preferències pel que fa a aquesta qüestió, Asens ha dit que ‘són irrellevants'. ‘No hi sóc al dia a dia, les meves responsabilitats m'han allunyat de Barcelona', ha afegit. Ahir les bases de Barcelona en Comú van validar de manera massiva, per 457 vots contra 27, la proposta de la direcció perquè Colau es presenti a la investidura.
El portaveu d'En Comú Podem al congrés espanyol.